陳凱港

陳凱港，網名海港Sir，香港警察，而家係沙田警區助理指揮官，近年因為喺微博經營個人社交平台同埋同唔少激進建制派人士互動而得到傳媒關注，另外佢亦有份投資品牌「小王子」。

雖然佢係執法人員，但就曾經多次因為涉嫌觸犯唔同法例而得到傳媒嘅關注。

早年時期 
陳喺皇仁書院畢業，少年嘅時候曾加入東區少年警訊，之後喺1996年投考警察。加入香港警察後，陳亦繼續參與少年警訊嘅工作。

事件

香港逃犯條例爭議期間涉嫌盜用他人照片 
喺香港逃犯條例爭議期間，佢曾經喺2019年9月開Facebook編撰文章，話一個83歲老太婆因為支持警察，同三個仔反面，文章得到民建聯立法會議員葛珮帆等親中派人士轉發，但後來被求驗傳媒揭發佢所用嘅老太婆配圖係盜圖，陳一度辯稱話照片無版權問題，但老太婆圖片嘅攝影師Anja Disseldorp就留言反駁陳凱港，話佢無獲授權使用圖片，唔尊重版權。

武漢肺炎期間涉擅用香港警察名義向武漢捐口罩 
喺武漢肺炎期間，佢以「香港警察」名義向武漢市第一人民醫院，捐咗520個口罩，仲為裝口罩嘅紙箱影相放上網，而紙箱外更特別標明「520我愛你」嘅字句。有網民質疑喺香港前線醫護口罩供應亦將近「乾塘」之際，有無政府內部物資被捐贈到內地，之後警方發言人回應話已經訓示有關人員，喺未經許可下，唔得以警隊名義作出任何捐贈行為。

被揭發僭建 
2020年4月，陳凱港被揭發喺大埔燕子里海景山莊7號獨立屋有大幅度僭建，其中包括一個玻璃嘅搭建物，而且改建程度十分嚴重。陳被指將整個外牆向外推，有如起咗一幢新嘅樓。

違法賣無冊藥冒牌貨 
喺2020年12月，陳凱港旗下嘅「小王子」售賣嘅皮膚抑菌膏「西施蘭百消膏」含氯己定成份，需要向香港藥劑業及毒藥管理涉嫌詐騙按揭貸款 
喺2021年5月25號，陳凱港同一名女性友人因為涉嫌用虛假文件騙取按揭貸款被捕。

香港警察
凱港